ועדת הכנסת, כנסת 20, פרוטוקול מספר 413, 2018-12-31 11:00

מכלוף מיקי זוהר: אני מתכבד לפתוח את ישיבת ועדת הכנסת.

מכלוף מיקי זוהר: אני רוצה לומר שיש לנו סדר-יום ארוך, אבל דבר אחד שאפשר להעיד עליו - אולי אחד מסדרי היום המועילים ביותר שהיו למען החברה הישראלית במדינת ישראל כולה.

מכלוף מיקי זוהר: קודם כול, כי הכול מגיע בהסכמה – קואליציה אופוזיציה – זה כבר מוכיח שזה קונצנזוס, שבסופו של תהליך יוביל לסיוע ועזרה לאזרחי ישראל במגוון רחב של תחומים.

מכלוף מיקי זוהר: נתחיל בסעיף 1 לסדר-היום: שינוי בשעת פתיחת ישיבות הכנסת בימי שני ושלישי.

מכלוף מיקי זוהר: תציג את הנושא מזכירת הכנסת, ירדנה.

מכלוף מיקי זוהר: בבקשה.

ירדנה מלר-הורוביץ: תודה.

ירדנה מלר-הורוביץ: בוקר טוב לכולם.

ירדנה מלר-הורוביץ: בהסכמה שבין ראשי האופוזיציה לראשי הקואליציה, וכמובן, לשכת יושב-ראש, הפניתי בקשה של יושב-ראש הכנסת לשנות את שעת פתיחת הישיבות.

ירדנה מלר-הורוביץ: היום, יום שני, במקום ב-16:00 להקדים לשעה 13:00; ומחר, ביום שלישי, במקום 16:00 להקדים לשעה 11:00.

ירדנה מלר-הורוביץ: צריך את אישור הוועדה.

ירדנה מלר-הורוביץ: היום אנחנו מתכוונים, גם בהסכמה, ששעת סיום הישיבה תהיה בסביבות השעה 22:00 בערב.

ירדנה מלר-הורוביץ: מה שייוותר - יעבור למחר.

מכלוף מיקי זוהר: מטרת הקדמת הדיון היא להספיק כמה שיותר חקיקה, כי יש הרבה חוקים שאנחנו רוצים להספיק.

מכלוף מיקי זוהר: יתכן מאוד שבהמשך נבקש מיושב-ראש הכנסת אישור לכנס ועדות תוך כדי ישיבת מליאת הכנסת.

יואל חסון: בעניין הזה, אדוני היושב-ראש, היתה הבנה בהסכמות שוועדות יתכנסו בזמן מליאה רק אם הן דנות בחוקים שאושר לדון עליהן במליאה.

מכלוף מיקי זוהר: מצוין, וזה מבורך.

מכלוף מיקי זוהר: יישר כוחכם על ההחלטה החשובה.

מכלוף מיקי זוהר: נעבור להצבעה.

מכלוף מיקי זוהר: מי בעד השינוי, כפי שהוצג על-ידי מזכירת הכנסת?

מכלוף מיקי זוהר: מי נגד?

מכלוף מיקי זוהר: בעד הצעת ועדת הכנסת – פה אחד

מכלוף מיקי זוהר: ההצעה אושרה.

מכלוף מיקי זוהר: תודה, ההחלטה התקבלה פה אחד.

מכלוף מיקי זוהר: סעיף 2 לסדר-היום - בקשה של יושב-ראש ועדת החוקה, חוק ומשפט למיזוג הצעות החוק הבאות: א.

מכלוף מיקי זוהר: הצעת חוק סדר הדין הפלילי (תיקון מס' 83) (התיישנות); ב.

מכלוף מיקי זוהר: הצעת חוק סדר הדין הפלילי (תיקון - הגבלת משך זמן חקירה משטרתית); ג.

מכלוף מיקי זוהר: הצעת חוק סדר הדין הפלילי (תיקון - משך החקירה), התשע"ה-2015; ד.

מכלוף מיקי זוהר: הצעת חוק סדר הדין הפלילי (תיקון - משך זמן חקירה משטרתית וטיפול בתביעה בתיק חקירה עד להגשת כתב אישום).

מכלוף מיקי זוהר: יש פה נציג הוועדה?

מכלוף מיקי זוהר: בבקשה.

גור בליי: מדובר במיזוג של הצעת חוק ממשלתית עם שלוש הצעות חוק פרטיות שהגישו חברי כנסת מן הקואליציה ומן האופוזיציה.

גור בליי: הצעת החוק הממוזגת, בכפוף להכרעת ועדת הכנסת, אושרה כבר בוועדת החוקה.

גור בליי: הן עוסקות בנושא דומה - מגבילות את משך החקירה ואת האפשרות של גורמי התביעה להאריך בחקירה, אם בדרך של הגבלות על התיישנות או בדרך של הגבלה על תקופת החקירה.

גור בליי: אנחנו מבקשים את אישור ועדת הכנסת למיזוג.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: בעד ההצעה – פה אחד

מכלוף מיקי זוהר: בקשת יו"ר ועדת החוקה, חוק ומשפט למיזוג הצעות החוק אושרה.

מכלוף מיקי זוהר: ההחלטה התקבלה.

מכלוף מיקי זוהר: הסעיף הבא הוא בקשת יושב-ראש ועדת החוקה, חוק ומשפט להקדמת הדיון בהצעות החוק הבאות: א.

מכלוף מיקי זוהר: הצעת חוק העונשין (תיקון מס' 124) (עבירות המתה), התשע"ו-2015; ב.

מכלוף מיקי זוהר: הצעת חוק סדר הדין הפלילי (תיקון מס' 83) (התיישנות), התשע"ח-2018; ג.

מכלוף מיקי זוהר: הצעת חוק המידע הפלילי ותקנת השבים, התשע"ו-2016.

גור בליי: אלה שלוש הצעות חוק ממשלתיות משמעותיות, וכמו שאמרנו, ההתיישנות בסעיף ב' ממוזגת גם עם פרטיות.

גור בליי: הניסיון הוא להשלים את העבודה במרתון הוועדה.

גור בליי: הן יונחו והתקווה היא שגם יוצבעו.

מכלוף מיקי זוהר: שכנעת אותי.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: בעד – פה אחד

מכלוף מיקי זוהר: בקשת יו"ר ועדת החוקה, חוק ומשפט להקדמת הדיון בהצעות החוק אושרה.

מכלוף מיקי זוהר: ההחלטה התקבלה.

מכלוף מיקי זוהר: הסעיף הבא הוא בקשת יושב-ראש ועדת העבודה, הרווחה והבריאות למיזוג הצעות החוק הבאות: א.

מכלוף מיקי זוהר: הצעת חוק הבטחת הכנסה (הוראת שעה ותיקוני חקיקה) (תיקון מס 2) (הארכת תוקף), התשע"ט-2018; ב.

מכלוף מיקי זוהר: הצעת חוק הבטחת הכנסת (הוראת שעה ותיקוני חקיקה) (תיקון), התשע"ט-2018.

מכלוף מיקי זוהר: נציג ועדת העבודה והרווחה נמצא פה?

מכלוף מיקי זוהר: היועצת המשפטית תסביר.

יעל סלנט: אלה שתי הצעות חוק שעניינן הבטחת הכנסה.

יעל סלנט: הן באותו נושא ומבקשים לאשר את המיזוג שלהן.

מכלוף מיקי זוהר: מאה אחוז.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: בעד ההצעה – פה אחד

מכלוף מיקי זוהר: בקשת יו"ר ועדת העבודה, הרווחה והבריאות למיזוג הצעות החוק אושרה.

מכלוף מיקי זוהר: ההחלטה התקבלה.

מכלוף מיקי זוהר: בקשת יושב-ראש ועדת העבודה, הרווחה והבריאות להקדמת הדיון בהצעות החוק הבאות, לפני הקריאה השנייה והשלישית – א.

מכלוף מיקי זוהר: הצעת חוק עבודת נשים (תיקון מס' 61) (היעדרות בשל טיפולי פוריות), התשע"ט-2018; ב.

מכלוף מיקי זוהר: הצעת חוק דמי מחלה (היעדרות בשל תרומת איבר על-ידי בן זוג או הורה) (תיקוני חקיקה), התשע"ט-2018; ג.

מכלוף מיקי זוהר: הצעת חוק העיסוק באופטומטריה (תיקון מס' 3) (מסירת תוצאות בדיקת ראייה ומרשם), התשע"ח-2017; ד.

מכלוף מיקי זוהר: הצעת חוק הבטחת הכנסת (הוראת שעה ותיקוני חקיקה) (תיקון מס' 2) (הארכת תוקף), התשע"ט-2018; ה.

מכלוף מיקי זוהר: הצעת חוק הביטוח הלאומי (תיקון מס' 212), התשע"ט-2018; ו.

מכלוף מיקי זוהר: הצעת חוק העסקת עובדים על-ידי קבלני כוח אדם (תיקון מס' 12), התשע"ט-2019; ז.

מכלוף מיקי זוהר: הצעת חוק שירות המדינה (גמלאות) (תיקון מס' 36), התשע"ט-2018.

מכלוף מיקי זוהר: לכל זה רוצה יושב-ראש הוועדה אישור להביא לקריאה שניה ושלישית.

מכלוף מיקי זוהר: הרבה מאוד הצעות חוק.

מכלוף מיקי זוהר: כן, גברתי, נמקי והסבירי.

יעל סלנט: בשל חשיבות הצעות החוק והמועד הקרוב של התפזרות הכנסת, יושב-ראש הוועדה מבקש להקדים את הדיון.

מכלוף מיקי זוהר: טוב.

מכלוף מיקי זוהר: הוא גם פורש, אז לא נאכזב אותו.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: בעד ההצעה – פה אחד

מכלוף מיקי זוהר: בקשת יו"ר ועדת העבודה, הרווחה והבריאות להקדמת הדיון בהצעות החוק אושרה.

מכלוף מיקי זוהר: ההחלטה התקבלה.

מכלוף מיקי זוהר: בקשת יושבת-ראש הוועדה המיוחדת, חברת הכנסת רחל עזריה, להקדמת הדיון בהצעת חוק שירותי תשלום לפני הקריאה השנייה והשלישית.

מכלוף מיקי זוהר: אני לא רואה שהיא פה.

מכלוף מיקי זוהר: את רוצה להסביר את זה, גברתי?

מכלוף מיקי זוהר: את נציגת סיעת כולנו.

מכלוף מיקי זוהר: לא?

מכלוף מיקי זוהר: אז תקראו לה, בבקשה.

מכלוף מיקי זוהר: צריך שמישהו יסביר.

מכלוף מיקי זוהר: אנחנו מצביעים על משהו, בואו נדע על מה אנחנו מצביעים.

מכלוף מיקי זוהר: יואל חסון ייצג אותה, הוא מכיר את הצעת החוק.

יואל חסון: הצעת החוק באה להרחיב את האפשרויות של אמצעי תשלום, מה שיגביר את התחרות במשק ויגיע לטובת הצרכן בסופו של דבר.

יואל חסון: זה יוזיל מאוד את עלויות האשראי.

יואל חסון: מדברים פה על הכנסה של דרכי תשלום נוספים, מעבר לכרטיסי האשראי המסורתיים שאנחנו מכירים.

יואל חסון: זו הצעת חוק חשובה, צרכנית, מיטיבה ונכונה.

מכלוף מיקי זוהר: שכנעת אותי.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: בעד ההצעה – פה אחד

מכלוף מיקי זוהר: בקשת יו"ר הוועדה המיוחדת להקדמת הדיון בהצעת החוק אושרה.

מכלוף מיקי זוהר: ההחלטה התקבלה.

מכלוף מיקי זוהר: אנחנו עוברים לסעיף הבא: תיקון החלטת ועדת הכנסת מיום 28 ביולי 2015 בעניין מספר הסגנים ליושב-ראש ועדת הבחירות המרכזית.

מכלוף מיקי זוהר: מאחר שיש פיצול בין הבית היהודי לבין הימין החדש, לא יהיה אפשרי לתת להם סגן.

מכלוף מיקי זוהר: היועצת המשפטית, תסבירי.

יעל סלנט: ב-25 ביולי 2015 קיבלה ועדת הכנסת החלטה, בהתאם להוראות סעיף 17ו לחוק הבחירות לכנסת, שבנוסף לארבעה סגני יושב-ראש ועדת הבחירות המרכזית הסטטוטוריים, יהיו עוד שלושה סגנים, מהסיעות: כולנו, הבית היהודי וש"ס.

יעל סלנט: הסיעות נבחרו לפי גודלן, הן היו הסיעות הגדולות ביותר בכנסת.

יעל סלנט: עכשיו, כשהבית היהודי התפלגה ויש להם רק חמישה חברי כנסת, מוצע להוריד את הסגן שלהם ושיהיו סגנים רק לכולנו ולש"ס.

יעל סלנט: כלומר, ארבעה סגנים סטטוטוריים, לפי החוק, ועוד שני סגנים – של כולנו וש"ס.

יעל סלנט: מוצע להוריד את הסגן של הבית היהודי.

מכלוף מיקי זוהר: אני מבקש להצביע.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: בעד – 9

מכלוף מיקי זוהר: נמנעים - 1

מכלוף מיקי זוהר: תודה, ההחלטה נתקבלה.

מכלוף מיקי זוהר: אני רוצה לעבור לעוד נושא שהונח לפתחנו באישור חברי הוועדה, מאחר שזה פורסם רק עכשיו: בקשת יושב-ראש ועדת החוץ והביטחון לדון בהצעת חוק להסדרת הביטחון בגופים ציבוריים והצעת חוק שירות הביטחון.

מכלוף מיקי זוהר: הבקשה היא כדי שניתן יהיה להביא את הצעות החוק האלה לקריאה שניה ושלישית עד סוף השבוע.

יואל חסון: זה בהסכמות?

מכלוף מיקי זוהר: כן, זה לא חדש.

מכלוף מיקי זוהר: הוא רק הגיש את זה מאוחר.

מכלוף מיקי זוהר: מי בעד הבקשה?

מכלוף מיקי זוהר: מי נגד?

מכלוף מיקי זוהר: בעד – 9

מכלוף מיקי זוהר: נמנעים – 1

מכלוף מיקי זוהר: נמנע אחד – חבר הכנסת טיבי.

מכלוף מיקי זוהר: תודה, ההחלטה התקבלה.

מכלוף מיקי זוהר: הנושא האחרון הוא הקדמת הדיון במה שנקרא "חוק המתמחים" – הצעת חוק לשכת עורכי הדין, של חברת הכנסת אוסנת מארק; הצעת חוק לשכת עורכי הדין של חבר הכנסת אמיר אוחנה; הצעת חוק לשכת עורכי הדין של חברי הכנסת עיסאווי פריג' וחיליק בר.

מכלוף מיקי זוהר: הצעת חוק רביעית היא הצעת חוק שלי: הצעת חוק רשויות מקומיות, ותיכף נדבר גם עליה.

מכלוף מיקי זוהר: אני רוצה להסביר משהו לגבי נושא חוק המתמחים.

מכלוף מיקי זוהר: אני רואה שיושבים כאן מתמחים רבים שבאו לוודא שהדברים האלה באמת מתקיימים.

מכלוף מיקי זוהר: דנו בנושא הזה הרבה מאוד זמן.

מכלוף מיקי זוהר: אתם שומעים את הוויכוחים בכנסת לגבי החוק הזה, וגם אני וגם חבריי שיושבים סביב השולחן נאבקנו מאוד מאוד כדי שהחוק הזה יתקדם.

מכלוף מיקי זוהר: אפילו את פיזור הכנסת עיכבנו בגלל החוק הזה, וזה היה דבר לא פשוט ולא קל.

מכלוף מיקי זוהר: לשמחתי הרבה, חברי, חבר הכנסת יואל חסון, שהוא מרכז האופוזיציה, הצליח לגייס הסכמה באופוזיציה לעניין הזה, עזר לו גם חבר הכנסת טיבי שנלחם יחד אתו, וחבר הכנסת חיליק בר, שעשו עבודה באופוזיציה כדי להביא את ההסכמה.

מכלוף מיקי זוהר: מצידנו בקואליציה, חברת הכנסת אוסנת מארק, חבר הכנסת אמיר אוחנה ואנוכי, יחד עם יושב-ראש הקואליציה דודי אמסלם, שייאמר לזכותו שנאבק מאוד כדי שהחוק הזה יגיע להצבעה בכנסת.

אמיר אוחנה: גם ראש הממשלה.

מכלוף מיקי זוהר: נכון, גם ראש הממשלה היה מעורב בזה.

מכלוף מיקי זוהר: אני שמח להודות שאני עירבתי אותו בנושא הזה והערתי את תשומת ליבו.

יואל חסון: חבל שמנהיגת הימין החדש לא הסכימה להתגמש.

מכלוף מיקי זוהר: היא עדיין מתנגדת בכל העוצמות שאתה רק יכול לדמיין.

קריאה: יכלה לחסוך לנו את כל הבלגן.

מכלוף מיקי זוהר: זה בסדר, זו זכותה.

מכלוף מיקי זוהר: היום אנחנו מתכוונים להביא את זה להצבעה בקריאה טרומית.

מכלוף מיקי זוהר: צריך להבין, בכנסת יש סדר עבודה, אנחנו לא יכולים לקפוץ.

מכלוף מיקי זוהר: כולכם משפטנים וכולכם יודעים איך זה עובד, וגם אנחנו למדנו את זה בקורסים שלנו באקדמיה, שיש סדר עבודה בכנסת ואין אפשרות לקפוץ מעל תהליכים.

מכלוף מיקי זוהר: הסדר הוא כזה – אני רוצה להסביר לכם, כדי שתבינו לאן פנינו מועדות ומה הם לוחות הזמנים, כדי לראות אם נוכל להספיק או לא.

מכלוף מיקי זוהר: השלב הראשון: אחרי שניתן לזה פטור מחובת הנחה, זה צריך לעלות לקריאה טרומית בכנסת.

מכלוף מיקי זוהר: זה קורה היום.

מכלוף מיקי זוהר: הפטור הוא כדי להעלות לטרומית, אחרת צריך לחכות 45 יום.

מכלוף מיקי זוהר: אחרי שזה עולה להצבעה בקריאה טרומית זה צריך לרדת לוועדה לדיון על החוק.

מכלוף מיקי זוהר: זה דיון שהוא אמנם קצר, אבל הוא חייב להיות רציני ומקצועי.

מכלוף מיקי זוהר: אני מודיע לכם שאפי נווה מאוד לחוץ מהאירוע הזה, ואל תתפלאו אם יוגש בג"ץ נגד החוק.

מכלוף מיקי זוהר: קחו בחשבון שרוב הסיכויים שיוגש בג"ץ נגד החוק, ואם לא נעשה חקיקה רצינית ומקצועית, שזה אומר שיש גם דיון רציני, מקצועי ומעמיק, עם גורמי מקצוע שיגיעו לדיון, החוק ייפול בבג"ץ.

מכלוף מיקי זוהר: לכן אני אומר, חברים: אנחנו רוצים לעשות את זה נכון ומקצועי.

מכלוף מיקי זוהר: אנחנו לא רוצים לפתוח לאף אחד פתח להפיל את החקיקה החשובה הזאת.

מכלוף מיקי זוהר: אחרי שנעביר את זה בקריאה טרומית וזה ירד לדיון רציני בוועדה – אני חוזר ואומר: רציני.

מכלוף מיקי זוהר: אמנם מהיר ויעיל, אבל רציני ויעיל - - -

אמיר אוחנה: איזו ועדה, אדוני?

מכלוף מיקי זוהר: לא ניתן את זה לסלומינסקי, כי סלומינסקי לא יקדם את החוק.

מכלוף מיקי זוהר: אקים ועדה משותפת בראשותי לקידום החוק – ועדת כנסת וועדת חוקה – ונקדם את החוק במהירות ובמקצועיות.

מכלוף מיקי זוהר: אחרי שהחוק יעבור בוועדה הוא יעלה לקריאה ראשונה.

מכלוף מיקי זוהר: זה סדר העבודה בכנסת.

מכלוף מיקי זוהר: אחרי שהוא יעלה לקריאה ראשונה הוא צריך לחזור שוב לוועדה; אחרי שהוא חוזר שוב לוועדה צריך לעשות עוד פעם דיון לפני קריאה שניה ושלישית.

מכלוף מיקי זוהר: רק לאחר דיון לפני קריאה שניה ושלישית והצבעה על החוק יהיה אפשר לנסות להביא אותו לקריאה שניה ושלישית.

מכלוף מיקי זוהר: האם זה ריאלי לעשות אז עד מחר בערב?

מכלוף מיקי זוהר: אני לא יכול להגיד לכם שכן.

קריאה: חוק פיזור הכנסת עבר שלוש קריאות ביום אחד.

מכלוף מיקי זוהר: חוק פיזור הכנסת זה לא אותו דבר, חוק פיזור הכנסת זה משהו אחר לגמרי.

מכלוף מיקי זוהר: אני רוצה לומר לכם, חברים, שנעשה את כל המאמצים להספיק.

מכלוף מיקי זוהר: אבל מה תיתן לנו קריאה ראשונה?

מכלוף מיקי זוהר: קודם כול, דין רציפות – החוק יועבר לכנסת הבאה ואפשר יהיה לסיים אותו.

קריאות: - - -

מכלוף מיקי זוהר: חברים, כמה זמן אתם כבר מחכים להיות עורכי דין?

מכלוף מיקי זוהר: שנתיים.

מכלוף מיקי זוהר: אז אם תחכו שלושה חודשים זה לא יהיה סוף העולם.

מכלוף מיקי זוהר: חבר'ה, אני בשונה מאחרים, לא פופוליסט, לא אמכור לכם סיפורים, לא אשקר לכם, לא אשלה ולא אמכור לכם סיפורים ואגדות.

מכלוף מיקי זוהר: אני ריאליסט.

מכלוף מיקי זוהר: אנחנו נפעל ככל שביכולתנו כדי לקדם את החוק הכי מהר שניתן.

מכלוף מיקי זוהר: אגב, אם הייתי יושב-ראש לשכת עורכי הדין, הייתי הולך לוועדה שהשרה נתנה לה סמכות לתת פקטור ואומר לה: יש חקיקה בכנסת, היא מתקדמת במהירות, תנו אתם את הפקטור.

מכלוף מיקי זוהר: אל תיתנו לנו לכפות עליכם את העניין הזה, תעשו את זה בעצמכם.

מכלוף מיקי זוהר: כולי תקווה שהם יעשו את זה בעצמם, בלי שנתערב.

מכלוף מיקי זוהר: אבל אם הם יחליטו לא להתערב – אנחנו נתערב, ואנחנו כבר מתחילים בתהליך הזה.

אוסנת הילה מארק: לא יעשו את זה.

מכלוף מיקי זוהר: נשמע עכשיו את חברי הכנסת וגם אתכם, אבל קחו בחשבון דבר אחד – שנצא מגדרנו כדי לקדם את החקיקה הזו, אבל אך ורק בתנאי שאנחנו יודעים שהיא עומדת בדרישות חקיקה, לפחות ברמה המינימלית, ושלא תהיה חשופה לעתירות לבג"ץ שיפילו את אותה חקיקה שאנחנו הולכים להתאמץ עליה פה בכנסת.

מכלוף מיקי זוהר: בבקשה, חבר הכנסת טיבי.

אחמד טיבי: אדוני היושב-ראש, אני רוצה להודות לך על שהבאת את ההצעות לפטור מחובת הנחה את הצעת החוק של חברתי אוסנת מארק, שלי ושל חברים שהצטרפו ליוזמה – חברי הכנסת אמיר אוחנה וחבר הכנסת עיסאווי פריג' וחיליק בר.

אחמד טיבי: אני חבר כנסת ותיק, אני חושב שאני ותיק יותר מכולכם.

אחמד טיבי: אני יודע מה אפשר לעשות ואני יודע מה אי-אפשר לעשות.

אחמד טיבי: יש הסכמה מקיר לקיר לגבי הצורך להתערב.

אחמד טיבי: למה יש הסכמה?

אחמד טיבי: כי הלשכה מודה שהיא עושה סינון, עושה רגולציה לשוק, רוצה לבלום את מספר המתמחים שעוברים את הבחינה, ולכן עשתה בחינה שהיא משימה בלתי אפשרית - 12% עברו את בחינה, מתוכם אפס אחוזים מתמחים ערבים.

אחמד טיבי: בדקתי את עצמי, בדקתי את חבריי – אין בעיה גנטית לעבור בחינות.

אחמד טיבי: אין.

אחמד טיבי: סיימתי בית-ספר לרפואה במקום הראשון, סימן שאין בעיה.

אחמד טיבי: אני מכיר מצטיינים גם בפקולטות למשפטים, גם במכללות – שיש עליהן עליהום.

אחמד טיבי: חלק מבוגרי המכללות לומדים עכשיו לתואר שני ושלישי בברקלי, ב-London School of Economics.

אחמד טיבי: לכן אנחנו סיכמנו שנתערב.

אחמד טיבי: היה כנס שאמיר יזם.

אחמד טיבי: כולנו השתתפנו, כולם היו שם והבטחנו הבטחות.

אחמד טיבי: יש הצעות חוק.

אחמד טיבי: מה מטרת הצעות החוק?

אחמד טיבי: לתת פקטור.

אחמד טיבי: אגב, המספר בחוק שלנו הוא 50 ואני חושב שצריך להוריד את זה, כי כשאתה מקבל אפס אחוזים אז כנראה שיש בעיית שפה וצריך העדפה מתקנת – affirmative action.

אחמד טיבי: צריך לבוא לקראת הקבוצות הנפגעות ביותר.

אחמד טיבי: גם לגבי המועד האחרון, שלא נכלל בשיח – גם שם אותה דרגת קושי.

אחמד טיבי: צריך לקחת את זה בוועדה.

אחמד טיבי: יגיד את זה יואל, שהוא הנציג של האופוזיציה, שאנחנו, האופוזיציה, ואני אומר את זה לכולכם, מוכנים שנתחיל בטרומית – לכן נתתי את המכסה שלי לפטור – להמשיך בראשונה, ולהיכנס לדיון רציני ומתמשך בוועדה, להחזיר את זה, ואפשר לסיים את זה עד מחר.

אחמד טיבי: אם אי-אפשר לסיים את זה עד מחר, כי אומרים שיש בעיה של לוח זמנים, אני רוצה לקבל את ההצעה שלך מלפני שבוע, חבר הכנסת מיקי זוהר.

אחמד טיבי: מה יקרה אם נאריך את דיוני הכנסת ביממה?

אחמד טיבי: מה יקרה?

אחמד טיבי: נאריך בעוד יום.

אחמד טיבי: (מחיאות כפיים.

אחמד טיבי: )

מכלוף מיקי זוהר: תודה.

מכלוף מיקי זוהר: תודה רבה.

אחמד טיבי: אתמול דיברתי אתך, אדוני היושב-ראש, אתה קשוב מאוד לנושא הזה.

אחמד טיבי: דיברתי גם עם יושב-ראש הכנסת ודיברתי עם חבר הכנסת דודי אמסלם.

אחמד טיבי: בכללי אתם מגלים הבנה, אבל יש הצעת חוק שחברך לסיעה מגיש וחברתך לסיעה מגישה, ואנחנו ביחד.

אחמד טיבי: תגידו, אני משפיע על הליכוד יותר מכם?

אחמד טיבי: תשפיעו, תדפקו על השולחן ותביאו הסכמה לעשות - - - (מחיאות כפיים.

אחמד טיבי: )

מכלוף מיקי זוהר: חברים, די.

מכלוף מיקי זוהר: לא נהוג למחוא כפיים בכנסת.

אחמד טיבי: לכן, חברי מיקי זוהר, אני יודע שאתה עקשן, ואני יודע שכשאתה רוצה אתה יכול.

אחמד טיבי: כמה פעמים עמדת מול לחצים גדולים, ואתה מאמין בצדקת הדרך.

אחמד טיבי: שמענו לפני שבוע את הדברים הנוגעים ללב של דפנה.

אחמד טיבי: הם קורעים את הלב.

אחמד טיבי: אני מכיר סיפורים – לא רוצה לספר – של רבים מהבוגרים, סיפורים אישיים שאי-אפשר לעמוד קפוא, בלי רגשות, בלי הבנה, בלי רציונל, מול הסבל שעוברים האנשים האלה.

אחמד טיבי: מישהו החליט להכשיל אותם ואנחנו, נבחרי הציבור, צריכים לעמוד מול מי שניסה להכשיל אותם ולהכשיל אותו כדי לתת להם אפשרות להתקדם בחיים.

אחמד טיבי: זה הכול.

אחמד טיבי: 4,000 מתמחים, רבותיי.

אחמד טיבי: אפשר אחרת, אנחנו יכולים להמשיך בקריאה שניה ושלישית, לא מספיק קריאה ראשונה.

אחמד טיבי: נקודה.

מכלוף מיקי זוהר: תודה רבה, חבר הכנסת טיבי.

מכלוף מיקי זוהר: אני מבין מה שאתה אומר, אני רוצה להזכירך שאת פיזור הכנסת עיכבתי גם בגלל הנושא של חוק המתמחים.

אחמד טיבי: אני יודע, נכון.

מכלוף מיקי זוהר: אז אני חושב שאתה צודק.

מכלוף מיקי זוהר: הפיזור קרה, ולכן עכשיו אנחנו קצת מוגבלים בזמנים.

אחמד טיבי: הפיזור לא נוגע לתאריך בחירות.

אחמד טיבי: אפשר לנהל עוד יום דיונים.

מכלוף מיקי זוהר: כדי שזה יקרה יש רק דבר אחד שצריך גם לקרות – שיהיה עוד יום כנסת ביום רביעי.

מכלוף מיקי זוהר: אני לא יודע אם זה יקרה או לא, זה תהליך שאנחנו צריכים לברר מול יושב-ראש הכנסת ומול דודי הכנסת ונראה אם זה אפשרי.

אחמד טיבי: צריך לדבר עם יושב-ראש הכנסת, אני לא חושב שהוא יתנגד.

אחמד טיבי: אבל תמיד יש את ראש הממשלה.

אחמד טיבי: אתם ליכודניקים, תפנו לראש הממשלה.

אוסנת הילה מארק: ראש הממשלה אתנו.

אחמד טיבי: לא מספיק.

אחמד טיבי: דיברתי עם ראש הממשלה, הוא העביר את זה לקואליציה.

אחמד טיבי: אנחנו יחד בנושא הזה.

מכלוף מיקי זוהר: בסדר, בואו נתקדם.

מכלוף מיקי זוהר: עוד לא הצבענו, שלא ילך לנו הקוורום ואז לא יהיה קוורום.

מכלוף מיקי זוהר: חברת הכנסת מארק, ואחריה – חבר הכנסת אוחנה.

אוסנת הילה מארק: אני בטוחה ויודעת את כל המאמצים, ואני עצמי עשיתי מאמצים בימים האחרונים על מנת שזה יקרה.

אוסנת הילה מארק: החבר'ה שיושבים פה, במשך תקופה ארוכה סובלים מנחת זרועה של הלשכה ומנחת זרועה של שרת המשפטים.

אוסנת הילה מארק: בעלייה הזאת, שאנחנו נמצאים בה כרגע, אנחנו לא יכולים להרים להם אמברקס.

אוסנת הילה מארק: ראש הממשלה, יושב-ראש הקואליציה, אתה אדוני היושב-ראש, יושב-ראש האופוזיציה, חברים נכבדים פה מסביב לשולחן – כולם, אני חושבת שלא היה בתולדות הכנסת הצעת חוק שהיה עליה כזה קונצנזוס, כולל ראש הממשלה.

אוסנת הילה מארק: אני יודעת שזה חשוב גם לראש הממשלה.

אוסנת הילה מארק: אני יודעת שגם יושב-ראש הכנסת, אם נפנה אליו בבקשה משותפת, נוכל לעשות הארכה.

אוסנת הילה מארק: חשוב מאוד לגמור את זה.

מכלוף מיקי זוהר: אני מציע כזה דבר, ואמרתי את זה גם בתחילת הדרך: בואו נעביר את החוק בקריאה טרומית, בואו נגמור אותו בקריאה ראשונה, אחרי שיהיה כבר דיון בוועדה.

מכלוף מיקי זוהר: יכול להיות שהדיון הראשון, אם נעשה אותו מחר בבוקר – כי אנחנו צריכים להזמין את כל גורמי המקצוע ואנשים רבים – נמשיך אותו אפילו לתוך המליאה, נבקש אישור להמשיך תוך כדי המליאה - -

אוסנת הילה מארק: בוא נזמין להיום בלילה.

מכלוף מיקי זוהר: - - נצביע עליו מחר בקריאה ראשונה, נסיים אותו בקריאה ראשונה ואז נעבור למאבק הבא שלנו - להשיג עוד יום בשביל שיהיה עוד דיון לקראת קריאה שניה ושלישית.

מכלוף מיקי זוהר: נקווה שנצליח.

מכלוף מיקי זוהר: חבר הכנסת אמיר אוחנה, בבקשה.

אמיר אוחנה: תודה, אדוני היושב-ראש.

אמיר אוחנה: לפני כמה חודשים הגיעו אליי דפנה, יוסי, יולי וחברים נוספים והציפו בפניי את הסיפור של שתי הבחינות האחרונות עד אז – בלי האחרונה.

אמיר אוחנה: סיפורים אישיים שהגיעו לגירושים, לאובדן עבודה וגם לניסיונות אובדניים בחלק מהמקרים.

אמיר אוחנה: עכשיו תגיד: טוב, היתה בחינה ולא עברו, אבל היתה בחינה גם בזמני – הם החזירו אותי 13 שנה אחורה - וזה לא היה ככה בזמני.

אמיר אוחנה: היו נכשלים, היו נכשלים רבים, אבל הבחינה היתה הוגנת.

אמיר אוחנה: היתה קשה, אבל הוגנת.

אמיר אוחנה: פה עשו מעשה שלא ייעשה; שינו את כללי המשחק, שינו את מתכונת הבחינה, עשו בחינה שהיא קיר שאי-אפשר לעבור אותו.

אמיר אוחנה: מי שעבר אותו, זה אולי במזל.

אמיר אוחנה: קיר בלתי עביר.

אמיר אוחנה: אדוני, אמרתי את זה קודם ואני אומר את זה עכשיו: לא המתמחים נכשלו, הוועדה הבוחנת נכשלה.

אמיר אוחנה: אמרתי את זה גם ליושב-ראש הוועדה הבוחנת, לשופט שוחט.

אמיר אוחנה: אי-אפשר להסיק מסקנה אחרת כשאתה מסתכל על הנתונים של כמה עברו וכמה לא עברו.

אמיר אוחנה: הוועדה הבוחנת נכשלה, ולכן הכאב הפעם הוא לא עוד כאב של מישהו שנכשל בבחינת של לשכת עורכי הדין, כמו שהיה עשרות שנים, אלא עוול אמיתי שהם נאבקים לתקן אותו ואנחנו מסייעים להם.

אמיר אוחנה: אני חושב, אדוני, שהחוק הזה כל כך חשוב, וזה בא לידי ביטוי בזה שרוב חברי הכנסת מכל סיעות הבית חתומים על החוקים הללו, חתומים על הפנייה לשרת המשפטים ועל היוזמות האלה.

אמיר אוחנה: זה דבר נדיר, זה לא דבר שרואים אותו בכל יום בכנסת.

אמיר אוחנה: אנחנו מוכנים לעבוד אל תוך הלילה, אל תוך הבוקר, כמה ימים שצריך בשביל להעביר אותו.

אמיר אוחנה: כמובן, נתחיל עם הקריאה הטרומית והקריאה הראשונה, אבל גם קריאה שניה וגם קריאה שלישית.

אמיר אוחנה: פשוט להיכנס לעבוד עד שנעביר אותו.

מכלוף מיקי זוהר: נעשה מאמצים.

מכלוף מיקי זוהר: חבר הכנסת חיליק בר, בבקשה.

יחיאל חיליק בר: קודם כול, אדוני, תודה לך על הנחישות בעניין הזה.

יחיאל חיליק בר: חשבנו שהסיפור של המתמחים ימוסמס בגלל שזה סוף הכנסת, ובאמת צריך להגיד כל הכבוד לך, להסכמות שהגעת עם האופוזיציה, לאוסנת, לאמיר וכמובן לשותפי לחוק הזה עיסאווי פריג', שבאמת עשה עבודה מדהימה, והוא לא כאן כי הוא בלוויה של עמוס עוז, אז אני מדבר גם בשמו.

יחיאל חיליק בר: ברור שנעשתה פה אחת העוולות הגדולות שנעשו לציבור ענק של 4,000 המתמחים האלה, ואני שותף לכל מה ששמעת, ויותר, על עוגמת הנפש, על אובדן החיים, העבודה, המשפחות, על הנטיות האובדניות של חלק מהמתמחים.

יחיאל חיליק בר: גם פה בחוץ שמעתי את זה.

יחיאל חיליק בר: באמת אנשים שהשמיים נפלו עליהם ונהרסו להם החיים אחרי ארבע-חמש שנים שהם נתנו מהחיים שלהם.

יחיאל חיליק בר: קרה פה מקרה מכוון – לא משנה כרגע איך, מה ומי – של בחינה שמעולם לא היה כמוה בקושי.

יחיאל חיליק בר: העובדה שהגרף התהפך מ-88% עוברים ל-88% נכשלים מראה שהיה פה כשל מערכתי.

אוסנת הילה מארק: מישהו נגע בזה במכוון.

יחיאל חיליק בר: נכון.

יחיאל חיליק בר: אגב, אני אומר לפרוטוקול, מישהו צריך לחקור חקירה פלילית את הסיפור של מה שעשו לשני המחזורים הללו, מישהו צריך לתת על זה את הדין.

יחיאל חיליק בר: אבל כרגע אנחנו פה לא כדי שייתנו על זה את הדין אלא אנחנו פה אתך, אוסנת, במאה אחוז וגם אתך, כדי לוודא שבכנסת הזו – ואתה יודע, מיקי, אם זה לא עובר קריאה שניה ושלישית בכנסת ה-20 – גם אני עברתי מכנסת לכנסת, יודע מה קרה, אין פה רציפות, זה לא משרד ממשלתי.

מכלוף מיקי זוהר: למה לא?

מכלוף מיקי זוהר: אם זה עובר קריאה ראשונה יש.

מכלוף מיקי זוהר: אם זה בטרומית – זה מת.

יחיאל חיליק בר: עזוב שגם יש פה עניין של זמן, של אנשים שלא ניגשו לבחינה האחרונה וכו'.

מכלוף מיקי זוהר: אני מסכים, זה השיקול היחיד.

מכלוף מיקי זוהר: אנחנו רוצים לגמור את זה כדי לא לתת להם עוד כמה חודשים של המתנה, זה הכול.

יחיאל חיליק בר: מיקי, אני רוצה להגיד לך שלא היה חוק שיש עליו הסכמה של כמעט 120 חברי כנסת - - -

מכלוף מיקי זוהר: אין מחלוקת, זה לא העניין.

מכלוף מיקי זוהר: זה עניין של זמן, זה הכול, להספיק.

יחיאל חיליק בר: יש לי פתרון.

יחיאל חיליק בר: אם ראש הממשלה בעד ו-112 חברי כנסת בעד, אפשר להשיג את היום הנוסף הזה.

יחיאל חיליק בר: באמת, יום, סבלנו - - -

מכלוף מיקי זוהר: אני חושב שעכשיו רק שלושה יהיו נגד.

מכלוף מיקי זוהר: זה כבר 117.

יחיאל חיליק בר: אז 117 ח"כים וח"כיות בעד.

יחיאל חיליק בר: אני בטוח שיאשרו תוספת של יום בשביל להציל כל כך הרבה נפשות בישראל.

יחיאל חיליק בר: אגב, בטח תקופת בחירות – אתם מתמודדים נגד שקד, לא אנחנו, אז תנו לה את - - -

קריאה: אני רק רוצה לתקן שזה לא 4,000 אנשים, זה 15,000 - - -

יחיאל חיליק בר: בסדר, מקבל.

יחיאל חיליק בר: אני זוכר גם חוק שהעברנו לא מזמן בשלוש קריאות ביום אחד – חוק פיזור הכנסת.

מכלוף מיקי זוהר: פה זה לא אותו דבר.

יחיאל חיליק בר: אבל אני רוצה להציע דבר אחר.

יחיאל חיליק בר: אני שלא צריך להאריך את ימי הכנסת אם אפשר לכנס מליאה בחתימות.

אחמד טיבי: שלא נפסקת, יום נמשך.

אחמד טיבי: ישיבה פתוחה.

יחיאל חיליק בר: לא להאריך, לכנס מליאה מיוחדת בחתימות בשביל החוק הזה, ואז גם לא לבקש הארכה של יום.

יחיאל חיליק בר: אבל דבר אחד - - -

מכלוף מיקי זוהר: רעיון טוב.

יחיאל חיליק בר: אז הנה, לכנס מליאה בחתימות בשביל החוק הזה.

יחיאל חיליק בר: זה פתרון יותר קל מאשר להאריך.

אחמד טיבי: יש פתרון פרוצדורלי יותר קל - לא מסיימים את היום מחר ומממשיכים את הישיבה.

אחמד טיבי: קרה כבר.

מכלוף מיקי זוהר: אבל מה שהבאת לא פותר את בעיית הדיון בוועדה.

אחמד טיבי: ההצעה שלי פותרת את בעיית הדיון.

מכלוף מיקי זוהר: כרגע אני צריך להצביע בוועדת הכנסת על סיום עבודת הכנסת, ואם אני מכריז על סיום עבודת הכנסת אי-אפשר לכנס דיונים בוועדות.

אמיר אוחנה: אי-אפשר דיונים בוועדות גם עם חתימות של חברי כנסת?

מכלוף מיקי זוהר: רק מליאה.

מכלוף מיקי זוהר: לכן גם אם מחר בערב תסתיים המליאה, אצטרך בכל מקרה – אם נרצה להכין את זה לקריאה שניה ושלישית - לעשות ביום רביעי בבוקר דיון בוועדה, להכין את החוק לקריאה שניה ושלישית, ואז, אם יש מליאה - - -

קריאה: - - -

מכלוף מיקי זוהר: תלוי מתי נסגרת הכנסת.

מכלוף מיקי זוהר: גם על זה צריך להצביע.

אחמד טיבי: לכן אפשר לא לסגור את הישיבה ב-22:00.

יחיאל חיליק בר: מי שמכריז על סיום ועדת הכנסת זה יו"ר ועדת הכנסת.

יחיאל חיליק בר: מיקי, אל תסגור את הדיונים.

יחיאל חיליק בר: 40 חתימות, יום נוסף – תעשה הכול בשביל לגאול את האנשים האלה מהייסורים שלהם.

יחיאל חיליק בר: זה אפשרי, זה בידינו וזה צריך להתקבל בוועדה הזאת.

מכלוף מיקי זוהר: חבריי המתמחים, רק נציג אחד יוכל לדבר.

מכלוף מיקי זוהר: יוסי, בבקשה.

יוסי קריספל: סד הזמנים לכנסת ולממשלה החדשה ברור לנו – לא תהיה ממשלה לפני נובמבר.

יוסי קריספל: אני מבקש מכם להסתכל על האנשים שנמצאים פה, ואנחנו מאוד - - -

אוסנת הילה מארק: יוסי, לא רלוונטי.

אוסנת הילה מארק: תהיה ממשלה לפני נובמבר, אבל זה לא מה שמפריע כרגע.

יוסי קריספל: רוצים להשאיר את האנשים באוויר עוד מספר חודשים.

מכלוף מיקי זוהר: תהיה ממשלה באפריל.

יוסי קריספל: יש פגרת קיץ - - -

יחיאל חיליק בר: לכנסת הבאה זה לא רלוונטי.

יוסי קריספל: אני מבקש שתעשו כל שלאל ידכם להביא את הבשורה לאנשים האלה היום, מחר או ביום רביעי.

יוסי קריספל: תודה רבה.

מכלוף מיקי זוהר: תודה לך, ידידי.

מכלוף מיקי זוהר: חבר הכנסת יואל חסון, בבקשה.

יואל חסון: תודה רבה.

יואל חסון: קודם כול, אני מצטרף לכל חברי הכנסת שהתגייסו לטובת הנושא הזה.

יואל חסון: אני חושב שהכותרת ברורה, אמרנו אמירה ערכית: המבחנים של לשכת עורכי הדין הם לא אמצעי סינון, נקודה.

יואל חסון: הם אמצעי של בדיקת ידע, מקצועיות – לא סינון.

יואל חסון: אתם רוצים לסנן את מקצוע עורכי הדין - תעשו את זה בדרכים אחרות ובשלבים הרבה יותר מוקדמים של התהליך.

יואל חסון: זאת העמדה.

יואל חסון: באמת נעשה כאן דבר שב-11 השנים שלי פה אני לא זוכר דבר כזה, של התגייסות מוחלטת של חברי כנסת, ואני חושב שזה קרה כי נגעתם בלב.

יואל חסון: המקרים שחיליק דיבר עליהם, אוחנה, טיבי, אוסנת וכולם, אלה דברים שגם אני שמעתי באוזניי וראיתי בעיניי.

יואל חסון: אבל אנחנו רוצים להיות אתכם אמיתיים; הכנסת זה מקום רציני, ואם הדיונים שיהיו כאן לא יהיו רציניים, לא יהיה לזה תוקף ובקלות אפשר יהיה לפורר את החוק הזה.

יואל חסון: אז אנחנו נעשה את מה שניתן, ואני מצטרף גם למה שהחברים שלי אמרו.

יואל חסון: אני חושב שהבהרנו שיש כאן נחישות לתקן את החוק הזה, נדאג שהנחישות הזאת תועבר לגורמים שיכולים למנוע את החוק הזה, יכולים למנוע את חקיקת החוק הזה.

יואל חסון: הודעה פשוטה של השופט שוחט סוגרת את הצורך באיזושהי חקיקה.

יואל חסון: אנחנו, חברי הכנסת, נתכנס ונמצא את הדרך להעביר מסר חד-משמעי וברור לשופט – קבל החלטה בשעות הקרובות, תחסוך מהכנסת את הצורך לחוקק את החוק הזה.

יואל חסון: נקודה.

אמיר אוחנה: אולי הוא יחזור בו.

יואל חסון: שווה לנסות.

מכלוף מיקי זוהר: הגברת רוצה להגיד משהו.

מכלוף מיקי זוהר: בבקשה.

סרין עיסא: שלום לכולם, אני מתמחה.

סרין עיסא: שנה וחצי אני במאבק הזה.

סרין עיסא: אני אמא לשני ילדים.

סרין עיסא: אני לא עובדת עכשיו, לקחתי 12 הלוואות, שעוברים הימים ולא מוצאת מי שישלם לי את זה.

סרין עיסא: בשנה וחצי האלה, מרוב לחץ חליתי בדלקת קרום המוח ונשארתי חודשיים במיטה.

סרין עיסא: כל זה במהלך המאבק הזה, ששלוש פעמים ניגשתי למבחן הזה.

סרין עיסא: אני כבר לא ישנה בלילות, עד שנעזרתי בכדורי שינה כדי לישון בלילה.

סרין עיסא: מהמבחן האחרון עד עכשיו אני לא ישנה בלילה, ונראה לי שזה קורה לרוב המתמחים שניגשו וחלו.

סרין עיסא: כואב לי לבוא עכשיו לספר את הסיפור שלי.

סרין עיסא: אני מספרת את זה רק לקרובים אליי – אבא ואמא שלי, אף אחד לא יודע את זה.

סרין עיסא: אני אומרת את זה עכשיו כי אני יודעת שרוב המתמחים חווים את זה; אין להם מי שישלם את החובות שלהם, אין מי שישלם את שכר הדירה שלהם.

סרין עיסא: אנשים חיים באפלה.

סרין עיסא: אני מקווה שזה ייגמר היום, מחר, מחרתיים, אבל שזה ייגמר.

אחמד טיבי: כל הכבוד.

מכלוף מיקי זוהר: תודה.

קריאה: אתם לא יודעים מה זה להיות בני כלאיים.

קריאה: אנחנו כלום.

רמי שדה: בשני הדיונים שהיו לנו בבית המשפט העליון השופטים של בית-המשפט העליון אמרו לנו: חברים, אתם רוצים לתקן את העוול?

רמי שדה: אנחנו לא הכתובת, החקיקה היא הכתובת.

רמי שדה: הם פתוחים לעניין הזה.

רמי שדה: כלומר, אנחנו צריכים רק להעביר להם את העניין הזה, צריכים לעשות את זה.

אחמד טיבי: תודה רבה.

מכלוף מיקי זוהר: אני עובר להצבעה.

מכלוף מיקי זוהר: קודם כול, על הצעת חוק לשכת עורכי הדין של חברת הכנסת אוסנת מארק.

מכלוף מיקי זוהר: מי בעד פטור מחובת הנחה?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – פה אחד

מכלוף מיקי זוהר: ההצעה לפטור מחובת הנחה את הצעת החוק של חברת הכנסת אוסנת מארק אושרה.

מכלוף מיקי זוהר: תודה, ההחלטה התקבלה.

מכלוף מיקי זוהר: הצעת חוק לשכת עורכי הדין, של חבר הכנסת אמיר אוחנה.

מכלוף מיקי זוהר: מי בעד?

מכלוף מיקי זוהר: בעד – פה אחד

מכלוף מיקי זוהר: ההצעה לפטור מחובת הנחה את הצעת החוק של חבר הכנסת אמיר אוחנה אושרה.

מכלוף מיקי זוהר: תודה, ההצעה התקבלה.

מכלוף מיקי זוהר: הצעת חוק לשכת עורכי הדין, של חברי הכנסת עיסאווי פריג' וחיליק בר.

מכלוף מיקי זוהר: מי בעד?

מכלוף מיקי זוהר: בעד – פה אחד

מכלוף מיקי זוהר: ההצעה לפטור מחובת הנחה את הצעת החוק של חברי הכנסת עיסאווי פריג' וחיליק בר אושרה.

מכלוף מיקי זוהר: תודה, ההצעה התקבלה.

מכלוף מיקי זוהר: אנחנו עוברים להצעת חוק רשויות מקומיות, שהגשתי בעניין מינוי סגן ראש רשות נוסף.

מכלוף מיקי זוהר: הצעת החוק הזו מדברת כרגע על עיריית תל אביב, אולי בהמשך אפשר יהיה, במסגרת הדיונים בוועדות, לבחון רשויות מקומיות נוספות שיזדקקו לסיוע הזה, כמו עיריית ירושלים ועיריית חיפה.

מכלוף מיקי זוהר: כרגע אנחנו רוצים פטור מחובת הנחה כדי שנוכל להתקדם בהצעת החוק הזו.

מכלוף מיקי זוהר: מי בעד?

מכלוף מיקי זוהר: בעד – פה אחד

מכלוף מיקי זוהר: ההצעה לפטור מחובת הנחה את הצעת החוק של חבר הכנסת מכלוף מיקי זוהר אושרה.

מכלוף מיקי זוהר: תודה, ההחלטה התקבלה.

מכלוף מיקי זוהר: תודה רבה, הישיבה נעולה.